open-index/open-wikipedia-markdown huggingface dataset:
ჩრდილო-დასავლეთის პროვინცია (ზამბია)

**ჩრდილო-დასავლეთის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი სოლვეზი.

## გეოგრაფია 
ჩრდილო-დასავლეთის პროვინციის გავლით მიედინება 3 დიდი მდინარე: ზამბეზი, კაფუე და კაბომპო.

გვალვის პერიოდში, რომელიც გრძელდება მაისიდან ივლისის ჩათვლით, ამინდი მშრალი და გრილია, ღამის ტემპერატურაა 0-10 °C, დღის 15-25 °C. აგვისტოდან თბება 30 °C-მდე და ჰაერი ხდება უფრო ნოტიო. თავსხმა წვიმები მოდის დეკემბრიდან აპრილის ჩათვლით, დგება სიცხე და ნოტიო ამინდი. ამ პერიოდში წვიმა მოდის თითქმის ყოველდღე.

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 727 044 ადამიანს. ეს ყველაზე მცირედ დასახლებული და ყველაზე ნაკლებად განვითარებული პროვინციაა ზამბიაში. მოსახლეობის დაახლოებით 87 % ეწევა ნახევრადმომთაბარე ცხოვრებას. აქ ფული თითქმის არ გამოიყენება.

## ადმინისტრაციული დაყოფა 
thumb|right|300px|ჩრდილო-დასავლეთის პროვინციის რაიონები
ადმინისტრაციული თვალსაზრისით ჩრდილო-დასავლეთის პროვინცია დაყოფილია 8 რაიონად:
* ჩავუმა
* იკელენგე
* კაბომპო
* კასემპა
* მუფუმბვე
* მვინილუნგა
* სოლვეზი
* ზამბეზი

## სქოლიო
კატეგორია:ზამბიის პროვინციები
ნიკო ვახანია

**ნიკოლოზ ნიკოს ძე ვახანია** (დ. 28 აგვისტო, 1930, ქუთაისი, საქართველოს სსრ — გ. 23 ივლისი, 2014, თბილისი, საქართველო) — ქართველი მათემატიკოსი და ალბათისტი. ფიზიკა-მათემატიკის მეცნიერებათა დოქტორი (1970), პროფესორი (1971), საქართველოს მეცნიერებათა ეროვნული აკადემიის წევრ-კორესპონდენტი (1988), აკადემიკოსი (2001).

დაამთავრა თბილისის სახელმწიფო უნივერსიტეტი (1954). იყო საქართველოს მეცნიერებათა აკადემიის ნიკო მუსხელიშვილის სახელობის გამოთვლითი მათემატიკის ინსტიტუტის ალბათობის თეორიისა და ფუნქციური ანალიზის განყოფილების გამგე (1961-დან); ამავე ინსტიტუტის დირექტორი (1978-2006); ინსტიტუტის სამეცნიერო საბჭოს თავმჯდომარე (2008-2013); თბილისის სახელმწიფო უნივერსიტეტის კიბერნეტიკისა და გამოყენებითი მათემატიკის ფაკულტეტის დეკანი (1970-1973); თსუ შემთხვევით პროცესთა თეორიის კათედრის გამგე (1964-2006); საქართველოს მეცნიერებათა აკადემიის მათემატიკის და ფიზიკის განყოფილების აკადემიკოს-მდივნის მოადგილე; საქართველოს ცენტრალური საარჩევნო კომისიის წევრი (2003-2006); საქართველოს და უცხოეთის სამეცნიერო საზოგადოებების ჟურნალებისა და გამოცემების სარედაქციო კოლეგიების წევრი; ენციკლოპედია "საქართველოს" მთავრი სამეცნიერო-საკონსულტაციო საბჭოს თავმჯდომარე (1992-დან); გამოთვლითი მათემატიკის საერთაშორისო საკოორდინაციო კომიტეტის წევრი; საერთაშორისო ინოვაციის ფონდის წევრი; საერთაშორისო სტატისტიკური ინსტიტუტის წევრი; ნაციონალური გეოგრაფიის საზოგადოების წევრი.

ნიკო ვახანიას ძირითადი შრომები ეხება ალბათობის თეორიისა და ფუნქციური ანალიზის, აგრეთვე გამოთვლითი მათემატიკის დიფერენციალურ განტოლებათა თეორიის პრობლემებს. გამოქვეყნებული აქვს ორი მონოგრაფია: "ალბათური განაწილებები წრფივ სივრცეებში" (1971, თბილისი, რუსულ ენაზე), "ალბათური განაწილებები ბანახის სივრცეებში" (მოსკოვი, 1985, რუსულ ენაზე. ამ დარგის ერთ-ერთი ყველაზე ციტირებული ნაშრომი). ორივე მონოგრაფია თარგმნილია ინგლისურ ენაზე და გამოქვეყნდა "ნორთ ჰოლანდისა" და "რეიდელის" გამომცემლობების მიერ (1981, 1987).

ჯილდოები: ნ. მუსხელიშვილისა (1992) და ა. რაზმაძის (2003) სახელობის პრემიები; ივანე ჯავახიშვილის ორი მედალი (1976, 2000); ღირსების ორდენი (2000).

## ლიტერატურა
* К Юбилею Н.Н. Вахания "Теориа Вероятностей и ее применения" (2005, Москва)
* ვინ ვინ არის საქართველოში (1996-97, 1998-99, 2006, 2009)
* თბილისი, ენციკლოპედია (2002)
* 

## რესურსები ინტერნეტში
* საქართველოს მეცნიერებათა ეროვნული აკადემიის საიტი 
* საიუბილეო კრებული

კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:ქართველი მათემატიკოსები
Running Scared

„**Running Scared**“ — სიმღერა, რომლითაც აზერბაიჯანის წარმომადგენლები (ნიგარ ჯამალი და ელდარ გასიმოვი) წარდგნენ ევროვიზია 2011-ზე და გაიმარჯვეს.

სიმღერის ოფიციალური ვიდეო გადაიღეს ყირიმში.

## ყოველკვირეული ჩარტები
## სქოლიო
კატეგორია:2011 წლის სიმღერები
კატეგორია:2011 წლის სინგლები
კატეგორია:ევროვიზიის სიმღერები
სამხრეთის პროვინცია (ზამბია)

**სამხრეთის პროვინცია** () — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ჩომა. 2013 წლამდე პროვინციის ადმინისტრაციული ცენტრი იყო ქალაქი ლივინგსტონი, რომლის შორიახლოსაც მდებარეობს ქვეყნის მთავარი ტურისტული ღირსშესანიშნაობა — ჩანჩქერი ვიქტორია.

## გეოგრაფია 
პროვინციის ფართობი შეადგენს 85 283 კმ²-ს. სამხრეთით ესაზღვრება ზიმბაბვეს, ბოტსვანას და ნამიბიას, რომლებთანაც სახელმწიფო საზღვარი გადის მდინარე ზამბეზიზე და კარიბის ტბაზე. ჩრდილოეთის და ჩრდილო-აღმოსავლეთის საზღვრებს ცენტრალურ პროვინციასთან და ლუსაკის პროვინციასთან ქმნის მდინარე კაფუე. საზღვარი დასავლეთის პროვინციასთან (დასავლეთით) გადის ტექის ხის ტყეებთან ქალაქ მულობეზისთან ახლოს.

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 1 589 926 ადამიანს.

## ადმინისტრაციული დაყოფა 
thumb|right|300px|სამხრეთის პროვინციის რაიონები
ადმინისტრაციული თვალსაზრისით სამხრეთის პროვინცია დაყოფილია 15 რაიონად:
* ჩომა
* გვემბე
* კაზუნგულა
* იტეჟი-ტეჟი
* კალომო
* ლივინგსტონი
* მაზაბუკა
* მონზე
* სიავონგა
* ნამვალა
* სინაზონგვე
* ჩიკანკატა
* ჩირუნდუ
* პემბა
* ზიმბა

## ეკონომიკა 
სამხრეთის პროვინცია — ზამბიის უდიდესი სასოფლო-სამეურნეო რეგიონი, აწარმოებს სიმინდის მოსავლის დიდ ნაწილს. მაზაბუკის რაიონში ასევე იწარმოება ზამბიის შაქრის დიდი ნაწილი.

## სქოლიო
კატეგორია:ზამბიის პროვინციები
ანთიმ VI (კონსტანტინოპოლის პატრიარქი)

**პატრიარქი ანთიმ  VI** (; ერისკაცობაში **ანთიმ იოანიდისი** (), ასევე *კუტალიანოსი* (); დ. 1782, კ. კუტალისი, მარმარილოს ზღვა, ოსმალეთის იმპერია — გ. 7 დეკემბერი, 1877) — კონსტანტინოპოლის პატრიარქი, პატრიარქის ტახტზე იმყოფებოდა სამჯერ: 1845–1848, 1853–1855 და 1871–1873 წლებში.

## ბიოგრაფია 
პირველი პატრიარქობის პერიოდში დაასრულა პატრიარქ ფოტიოს I-ის კანონიზაცია. პატრიარქის ტახტიდან გდადგა 1848 წლის 18 ოქტომბერს. ცხოვრობდა კონსტანტინოპოლში და ათონის მთაზე. მისი მემკვიდრე გახდა ანთიმ IV, რომელიც მეორე ვადით გახდა პატრიარქი. 

ანთიმ VI მეორე ვადით პატრიარქია 1853–1855 წლებში. მესამედ პატრიარქი ხდება 1871 წლის 5 სექტემბერს, პატრიარქ გრიგორ VI-ის იძულებითი გადადგომის შემდეგ. 1872 წელს თავჯდომარეობდა კრებას, რომელმაც ბულგარელები სქიზმატიკოსებად გამოაცხადა.  

## რესურსები ინტერნეტში
* ანთიმ VI 

კატეგორია:კონსტანტინოპოლის პატრიარქები
კატეგორია:დაბადებული 1782
კატეგორია:გარდაცვლილი 7 დეკემბერი
კატეგორია:გარდაცვლილი 1877
აზრა აქინი

**აზრა აქინი** (; დ. 8 დეკემბერი 1981, ალმელო, ნიდერლანდები) — თურქი მოდელი და მსახიობი. მის მსოფლიო 2002-ის გამარჯვებული.

## ბიოგრაფია 
დაიბადა 1981 წლის 8 დეკემბერს ნიდერლანდების ქალაქ ალმელოში. დედა და მამა 1971 წელს გადავიდნენ საცხოვრებლად ნიდერლანდებში თურქეთიდან.

აზრა აქინი თურქეთის ისტორიაში მეორე მოდელია, ვინც მოუტანა თურქეთს გამარჯვება მის მსოფლიოზე.

აზრა აქინი თავისუფლად ფლობს ნიდერლანდურ, თურქულ და ინგლისურ ენებს.

იგი არის ერთ-ერთი ყველაზე სასურველი ქალი თურქეთში.

## ფილმოგრაფია 
### ფილმები 
### სერიალები 
## რესურსები ინტერნეტში
* აზრა აქინი Facebook-ზე
* აზრა აქინი Instagram-ზე

## სქოლიო
კატეგორია:დაბადებული 8 დეკემბერი
კატეგორია:დაბადებული 1981
კატეგორია:თურქი მოდელები
კატეგორია:თურქი მსახიობები
კატეგორია:ცოცხალი ადამიანები
ტრიპოლი (მრავალმნიშვნელოვანი)

**ტრიპოლი** შეიძლება აღნიშნავდეს:
*ტრიპოლი — სიდიდით და მნიშვნელობით მეორე ქალაქი ლიბანში, ისტორიული ფინიკიის დედაქალაქი
*ტრიპოლი — ლიბიის დედაქალაქი
*ტრიპოლი — ქალაქი საბერძნეთში, არკადიას რეგიონის დედაქალაქი
კაფუე

**კაფუე** () — მდინარე აფრიკაში, მიედინება ზამბიის ტერიტორიაზე. მდინარე ზამბეზის მარცხენა შენაკადია.

მდინარის სიგრძე 960 კმ-დან 1577 კმ-მდეა. წყლის საშუალო ხარჯი — 314 მ³/с.

მდინარე კაფუეზე, 1974 წლიდან 1977 წლის ჩათვლით პერიოდში აშენდა იტეჯი-ტეჯის დამბა. კაშხლის სიმაღლეა 62 მეტრი, სიგრძე — 1800 მეტრი და წყალსაცავის ფართობია — 390 კმ².

კაფუეს, როგორც აფრიკის სამხრეთ-ცენტრალური ნაწილის ბევრ სხვა მდინარეს, აქვს დიდი სეზონური ცვალებადობა, ისინი წყალუხვები არიან წვიმების სეზონის დროს და საკმაოდ წყალმეჩხერი მშრალ სეზონში.

კაფუე სამხრეთ აფრიკის ერთ-ერთი დიდი მდინარეა.

## სქოლიო
კატეგორია:ზამბიის მდინარეები
ალმელო

**ალმელო** () — მუნიციპალიტეტი ნიდერლანდების პროვინცია ოვერეისელში.

1830 წელს ალმელომ მიაღწია ტექნოლოგიურ რევოლუციას, პირველი ორთქლის ძრავის სახით, რომელმაც ბიძგი მისცა ქარხნების ახალ ტექნოლოგიაზე გადასვლას.

ალმელოს მუნიციპალიტეტი საინტერესოა თავისი არქიტექტურით. აქ შემონახულია ბევრი ძველი ეკლესია და სასახლე.

## სქოლიო
კატეგორია:ნიდერლანდების ქალაქები
კატეგორია:ნიდერლანდების მუნიციპალიტეტები
ნეჰირ ერდოღანი

**ნეჰირ ერდოღანი** (; დ. 16 ივნისი 1980, იზმირი, თურქეთი) — თურქი მსახიობი.

## ბიოგრაფია 
ნეჰირ ერდოღანი დაიბადა 1980 წლის 16 ივნისს თურქეთის ქალაქ იზმირში. იზმირში საშუალო განათლების მიღების შემდეგ, უმაღლესი განათლების მიღებისთვის ჩააბარა მარმარის უნივერსიტეტის ეკონომიკის ფაკულტეტზე, რომელიც 2002 წელს დაამთავრა. ამის შემდეგ ჩააბარა ამავე უნივერსიტეტის ტელერადიო მცოდნეობის ფაკულტეტზე.

2004 წელს სამი თვის მანძილზე ცხოვრობდა ლოს-ანჯელესში, სადაც სწავლობდა ინგლისურს. ამასთან ერთად ესწრებოდა "Eric Morris"-ის სამსახიობო კურსებს.

## ფილმოგრაფია 
## რესურსები ინტერნეტში
* ნეჰირ ერდოღანი Facebook-ზე
* ნეჰირ ერდოღანი Twitter-ზე
* ნეჰირ ერდოღანი Instagram-ზე

## სქოლიო
კატეგორია:დაბადებული 16 ივნისი
კატეგორია:დაბადებული 1980
კატეგორია:თურქი მსახიობები
კატეგორია:ცოცხალი ადამიანები
დასავლეთის პროვინცია (ზამბია)

**დასავლეთის პროვინცია** () — ზამბიის 10 პროვინციიდან ერთ-ერთი, მოიცავს ადრე ცნობილ ბაროტსელენდის რეგიონს. ადმინისტრაციული ცენტრი — ქალაქი მონგუ.

## გეოგრაფია 
პროვინციის ფართობი შეადგენს 126 386 კმ²-ს. ტერიტორიის დიდი ნაწილი მდებარეობს მდინარე ზამბეზის ჭალაში, რომელიც გადაჭიმულია ჩრდილოეთით მდებარე მდინარეების კაბომპოს და ლუნგე-ბუნგოს მდინარე ზამბეზისთან შეერთების ადგილიდან, სამხრეთში მდებარე ნგონეს ჩანჩქერამდე. დეკემბრიდან ივნისამდე ხეობა იტბორება, რაც საკმაოდ მნიშვნელოვანია პროვინციის სოფლის მეურნეობისათვის და ხეობის განაპირა დასახლებული პუნქტების წყლით უზრუნველყოფისათვის. მდინარე ზამბეზიდან და მისი შენაკადებიდან დაშორებით რელიეფი შედგება ქვიშოვანი დიუნებისაგან, მშრალი ბალახოვანი მდელოებისაგან, სეზონური ჭაობებისაგან და მეჩხერი ტყეებისაგან. მდებარეობს ქვეყნის დასავლეთით. ესაზღვრება ჩრდილო-დასავლეთის პროვინციას ჩრდილოეთით, ცენტრალურ პროვინციას ჩრდილო-აღმოსავლეთით, სამხრეთის პროვინციას აღმოსავლეთით, ნამიბიას სამხრეთით და ანგოლას დასავლეთით.

## მოსახლეობა 
2010 წლის მონაცემებით პროვინციის მოსახლეობის რაოდენობა შეადგენს 902 974 ადამიანს. პროვინციის მთავარი ეთნიკური ჯგუფია — ლოზი, რომელთა ტრადიციული საქმიანობაა მსხვილი რქოსანი საქონლის გამრავლება და შენახვა.

## ადმინისტრაციული დაყოფა 
ადმინისტრაციული თვალსაზრისით დასავლეთის პროვინცია დაყოფილია 16 რაიონად:
* კალაბო
* მიტეტე
* კაომა
* სიკონგო
* ლიმულუნგა
* ნკეიემა
* ლუამპა
* ნალოლო
* მულობეზი
* სიომა
* ლუკულუ
* მონგუ
* სენანგა
* სეშეკე
* მვანდი
* შანგომბო

## სქოლიო
კატეგორია:ზამბიის პროვინციები
ღაზა

**ღაზა** () — პალესტინისა და ღაზის სექტორის უდიდესი ქალაქი, ღაზის მუჰაფაზას ადმინისტრაციული ცენტრი. მოსახლეობა ნახევარ მილიონზე მეტი, ძირითადად პალესტინელები. არაოფიციალურად კონტროლდება რადიკალური ისლამური ორგანიზაცია ჰამასის მიერ.

დასახლება შეიქმნა ძვ. წ. XV საუკუნეში, ისტორიის განმავლობაში კი მრავალი ხალხის და იმპერიის მმართველობის ქვეშ იმყოფებოდა. ის იყო ძველი ფილისტიმელების პენტაპოლისის ერთ-ერთი ქალაქი.

### დამეგობრებული ქალაქები 
## სქოლიო
კატეგორია:პალესტინის ქალაქები
ჩამბეში

**ჩამბეში** () — მდინარე ზამბიაში.

სათავე მდებარეობს მთებში, ზამბიის ჩრდილო-აღმოსავლეთში, ტანგანიიკის ტბასთან ახლოს, ზღვის დონიდან 1760 მეტრ სიმაღლეზე. მიედინება სამხრეთი მიმართულებით, 480 კმ-ის შემდეგ ჩაედინება მდინარე ლუაპულაში.

მაისში, წვიმების სეზონის შემდეგ მდინარეს მოაქვს წყლის დიდი მასები, რომლებიც ავსებენ ჭაობებს და ტბორავენ საკმაოდ დიდ ჭალებს სამხრეთ-აღმოსავლეთში, რითაც ხელს უწყობს ბანგვეულუს ჭაობების ეკოსისტემის შენარჩუნებას. შემდეგ წყალი ჭაობებიდან გამოედინება მდინარე ლუაპულას გავლით.

კასამას რაიონიდან იგი მიედინება აღმოსავლეთით 100 კმ-ზე უფრო მეტ მანძილზე და ჭაობებში შედგება არხების ლაბირინთებისგან, რომელთა სიგანე დაახლოებით 2 კმ-ს აღწევს. მდინარის ჭალა სიგანეში აღწევს 25 კმ-ს. კიდევ უფრო ქვემოთ, სადაც მდინარეს კვეთავენ კასამა-მპიკას ავტოსტრადის და ტაზარის რკინიგზის ხაზის ხიდები, მუდმივი არხის სიგანე შეადგენს დაახლოებით 100 მეტრს (400 მეტრამდე წყალდიდობისას).

## სქოლიო
კატეგორია:ზამბიის მდინარეები
ბეიაზით იოზთურქი

**ბეიაზით (ბეიაზ) იოზთურქი** (; დ. 12 მარტი 1969, ბოლუ, თურქეთი) — თურქი მსახიობი, შოუმენი, პროდიუსერი და იუმორისტი.

## ბიოგრაფია 
დაიბადა 1969 წლის 12 მარტს თურქეთის ქალაქ ბოლუში. ბეიაზითი მამის მხრიდან ქართველია. მამა პოლიციელი, ხოლო დედა დიასახლისი იყო. დაამთავრა ანადოლუს უნივერსიტეტის ხელოვნების ფაკულტეტი.

უნივერსიტეტში სწავლასთან ერთად, მუშაობდა ესქიშეჰირის რადიოში. 1996 წლიდან დღემდე წამყვანია თურქეთის ყველაზე პოპულარულ შოუს — „Beyaz Show“, რომელიც გადის Kanal D-ზე.

## რესურსები ინტერნეტში
* ბეიაზ შოუ Facebook-ზე
* ბეიაზ შოუ Twitter-ზე
* ბეიაზით იოზთურქი Instagram-ზე

## სქოლიო
კატეგორია:დაბადებული 12 მარტი
კატეგორია:დაბადებული 1969
კატეგორია:თურქი მსახიობები
კატეგორია:ცოცხალი ადამიანები
ელხოვოს თემი

**ელხოვოს თემი** () — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 15 935 ადამიანი, ხოლო ფართობი შეადგენს 701.7 კმ²-ს. მოიცავს 22 დასახლებულ პუნქტს. ადმინისტრაციული ცენტრია ქალაქი ელხოვო.

## იხილეთ აგრეთვე
* იამბოლის ოლქი
* ბულგარეთის ადმინისტრაციული დაყოფა
* ბულგარეთის თემები

## რესურსები ინტერნეტში
* ოფიციალური საიტი 

კატეგორია:იამბოლის ოლქის თემები
კატეგორია:ბულგარეთის თემები
ვალერი ასათიანი

**ვალერი ასათიანი** (დ. 15 ნოემბერი, 1950, თბილისი, საქართველო) — ფილოლოგი, პოლიტიკოსი, საქართველოს სსრ კულტურის მინისტრი 1985 წლის 17 სექტემბრიდან — 1990 წლის ნოემბრამდე და 1995 წლის 21 დეკემბრიდან— 2000 წლის 13 სექტემბრამდე.

## ბიოგრაფია
იყო სახელმწიფოს მეთაურის მთავარი მრჩეველი კულტურის დარგში 1988—1990 წლებში, არის პროფესორი, ქართული კულტურის გადარჩენის კომიტეტის მდივანი 1992 წლიდან და საერთაშორისო კულტურული პროგრამების საქართველოს ასოციაცია „ჰელიოსი“-ს პრეზიდენტი 1994 წლიდან.  1992-1995 წლებში იყო საქართველოს მე-3 მოწვევის პარლამენტის წევრი  (ქუთაისის მაჟორიტარი).

## ორგანიზაციის, ასოციაციის ან ჯგუფის წევრი
* საქართველოს მინისტრთა საბჭოს კაბინეტი, აპარატის ხელმძღვანელი (1994—)
* საქართველოს პარლამენტი, წევრი (1994—)
* უმაღლესი საბჭო, დეპუტატი (1988—1990)

## ჯილდოები, პრემიები და პრიზები
ალბერტ შვაიცერის მშვიდობის ორდენი

## ბიბლიოგრაფია
* ბიზანტიური ცივილიზაცია (ავტორი). - თბილისი, ლოგოსი, 2006. - 563გვ.. - ISBN: 99940-31-98-8
* ვარლაამისა და იოასაფის ცხოვრება (რედაქტორი). - თბილისი, ლოგოსი, 2005. - 270გვ.
* ჩვენებურებთან (თანაავტორი). - ბათუმი, აჭარა, 2003. - 366გვ.
* ანტიკური და ბიზანტიური ტრადიციები ძველ ქართულ მწერლობაში (ავტორი). - თბილისი, სახელმწიფო უნივერსიტეტი, 1996. - 368გვ.
* აკაკი ურუშაძე (ავტორი). - თბილისი, სახ. უნივერსიტეტი, 1995. - 47გვ.
* მოძღვართმოძღვარი (შემდგენელი). - თბილისი, 1991. - 133გვ.
* ანტიკურობა ძველ ქართულ მწერლობაში (ავტორი). - თბილისი, სახელმწიფო უნივერსიტეტი, 1987. - 280გვ.

## რესურსები ინტერნეტში
*ვალერი ასათიანი  — საქართველოს პარლამენტის ოფიციალური საიტი
*საქართველოს უნივერსიტეტის საიტზე
 

კატეგორია:დაბადებული 15 ნოემბერი
კატეგორია:დაბადებული 1950
კატეგორია:ქართველი ფილოლოგები
კატეგორია:საქართველოს კულტურისა და ძეგლთა დაცვის მინისტრები
კატეგორია:საქართველოს III მოწვევის პარლამენტის წევრები
ომეგა (მრავალმნიშვნელოვანი)

სიტყვა **ომეგა** შეიძლება აღნიშნავდეს შემდეგს:
* ომეგა (; მთავრული: Ω, ნუსხური: ω) — ბერძნული ანბანის ოცდამეოთხე ასო.
* ომეგა — ასო კირილიცაში.
* ალფა და ომეგა — პირველი და უკანასკნელი ასოები ბერძნულ ანბანში. შინაარსობრივად ნიშნავს „დასაწყის და დასასრულს“.

## ომეგა მათემატიკასა და ინფორმატიკაში 
* ომეგა-ენა (ω-ენა) — სიმბოლოების უსასრულოდ გრძელი თანმიმდევრობა.
* ელიასის ომეგა-კოდი — პეტრ ელისაის მიერ შექმნილი უნივერსალური კოდი, რომელიც გამოიყენება დადებითი რიცხვების კოდირებისათვის.
* Cω (წარმოითქმის: *სი ომეგა*, ჩვეულებრივ ჩაიწერება როგორც: *Cw* ან *Comega*) — C# პროგრამირების ენის ერთ-ერთი გაფართოება, შექმნილი Microsoft Research-ის მიერ.
* ომეგა-მეპინგი — საერთო სისტემური აზროვნების წარმოდგენა სქემების საშუალებით.

## ომეგა ქიმიასა და ფიზიკაში 
* Ω ომი — ელექტრული წინაღობის ერთეული.
* ომეგა-3, ომეგა-6, ომეგა-9 — მჟავების კლასები.
* ω — ციკლური რხევა

## ომეგა ასტრონომიაში 
* ომეგა (ω) — ვარსკვლავთა აღნიშვნა ზოგიერთ თანავარსკვლავედში, რომელიც გამოყენებული იყო ბაიერის მიერ.

## ტოპონიმები
* ომეგას ყურე — სევასტოპოლის ყურეთაგანი.

## მუსიკა 
* ომეგა (ჯგუფი) — უნგრული როკ-ჯგუფი.
* Deathspell Omega — ფრანგული შავი-მეტალის-ჯგუფი.
* Omega — ბრიტანული როკ-ჯგუფი Asia-ს ალბომი.

## ავტომობილები 
* Chevrolet Omega
* Oldsmobile Omega
* Opel Omega
მაჯიდა ალ-რუმი

**მაჯიდა ალ-რუმი ბარადი** (; დ. 13 დეკემბერი, 1956, ტვიროსი, ლიბანი) — ლიბანელი სოპრანო, გაეროს კეთილი ნების ელჩი. მაჯიდა ალ-რუმის მუსიკალური კარიერა იწყება 1974 წელს, როცა ის მონაწილეობას იღებს შოუში ლიბანურ ტელეარხზე „Télé Liban“.

## ბიოგრაფია
მაჯიდა ალ-რუმი დაიბადა ცნობილი ლიბანელი მომღერლის ჰალიმ ალ-რუმისა და მარი ლუთფის მელკიტი-კათოლიკეთა ოჯახში. 5 წლის ასაკიდან მღეროდა არაბულ საგალობლებს. 16 წლის ასაკში „Télé Liban“-ის ერთ-ერთ ტელეშოუში მონაწილეობის შემდეგ გახდა ცნობილი მომღერალი ლიბანში. 1975 წლის ლიბანური სამოქალაქო ომის დროს ჩაწერა სიმღერა "Am Behlamak" („ლიბანო, შენ მესიზმრები“), რამაც წარმატება მთელს არაბულ სამყაროში მოუტანა. 1991 გამოვიდა მისი სიმღერა "Kalimat" (სიტყვები, كلمات), რამაც მაჯიდა ალ-რუმი მსოფლიო არაბულ დიასპორას გააცნო.

წლების განმავლობაში აგრძელებდა არაბულ ენაზე ქრისტიანული გალობის ჩაწერას, მონაწილეობდა კლასიკური ვოკალის ფესტივალებში, სხვადასხვა საოპერო პერფომანსებში, ეწეოდა მეცენატურ სამსახურს.

## რესურსები ინტერნეტში
*Majida El Roumi ოფიციალური ვებ-გვერდი 
*Majida El Roumi Twitter-ზე
*Majida El Roumi Facebook-ზე
*Majida El Roumi YouTube-ზე
*Majida El Roumi iTunes-ზე
*Majida El Roumi ონლაინ რადიო Yala.fm-ზე 

კატეგორია:ლიბანელი მომღერლები
კატეგორია:ლიბანელი მუსიკოსები
კატეგორია:არაბი მომღერლები
კატეგორია:დაბადებული 1956
კატეგორია:დაბადებული 13 დეკემბერი
კატეგორია:ცოცხალი ადამიანები
ლუაპულა (მდინარე)

thumb|300px|სისტემა მდინარე ლუაპულა-ტბა ბანგვეულუ-მდინარე ჩამბეში
**ლუაპულა** () (მდინარის ქვედა დინებას, მვერუს ტბის შემდეგ, ეძახიან **ლუვუას**) — მდინარე ზამბიაში და კონგოს დემოკრატიულ რესპუბლიკაში, თითქმის მთელ თავის სიგრძეზე იგი წარმოადგენს სახელმწიფო საზღვარს ამ ორ ქვეყანას შორის. ერთმანეთთან აერთებს ბანგვეულუს და მვერუს ტბებს. ითვლება მდინარე კონგოს ერთ-ერთ ზედა დინების შენაკადად. მდინარემ სახელი მისცა ზამბიის ერთ-ერთ პროვინციას — ლუაპულის პროვინცია. მვერუს ტბასთან შეერთებამდე (ბოლო 100 კმ), ლუაპულა იყოფა რამდენიმე განშტოებად და ქმნის დელტას, რომელსაც უფრო ხშირად ეძახიან *ლუაპულის ჭაობებს*.

## სქოლიო
კატეგორია:კონგოს დემოკრატიული რესპუბლიკის მდინარეები
კატეგორია:ზამბიის მდინარეები
კილვა (კუნძული)

**კილვა** () — დიდი კუნძული მვერუს ტბაში. შედის ზამბიის შემადგენლობაში. მისი ფართობია დაახლოებით — 25 კმ². 2012 წელს კუნძულზე ცხოვრობდა 800 ადამიანზე მეტი, უპირატესად კონგოს დემოკრატიული რესპუბლიკიდან დევნილები.

კილვის კუნძული მდებარეობს მვერუს ტბის სამხრეთ-დასავლეთით, 4,65 კმ-ში დასავლეთ სანაპიროდან, რომელიც უკვე შედის კონგოს დემოკრატიული რესპუბლიკის შემადგენლობაში. კუნძულ კილვიდან 6,2 კმ-ში მდებარეობს იმავე დასახელების კონგოს დასახლებული პუნქტი. მანძილი ზამბიის დედაქალაქ ლუსაკამდე — დაახლოებით 676 კმ-ია. კუნძულის მაქსიმალური სიგანეა — 7,76 კმ. სიგრძე — 12,8 კმ.

XIX საუკუნეში კუნძულზე ჩერდებოდნენ სუაჰილის ხალხის ვაჭრები, რომლებმაც, როგორც ვარაუდობენ, მისცეს კუნძულს დასახელება ინდოეთის ოკეანეში მდებარე იმავე დასახელების კუნძულის პატივსაცემად. დღეისათვის კილვის კუნძულზე მდებარეობს ზამბიის სასაზღვრო პოსტი და კონგოს დემოკრატიული რესპუბლიკიდან დევნილების დასახლება.

## რესურსები ინტერნეტში
* Kilwa Island: Zambia
* DRC rebels kill Chienge headman 
* ZAMBIA: Housing the DRC refugees
* Starving Kilwa Island receives food 

კატეგორია:ზამბიის კუნძულები
კატეგორია:კუნძულები ანბანის მიხედვით
კარლ სენდბერგი

**კარლ სენდბერგი** (; დ. 6 იანვარი, 1878, გეილსბერგი — გ. 22 ივლისი, 1967, ფლეტ-როკი) — ამერიკელი პოეტი, პროზაიკოსი, ისტორიკოსი და ფოლკლორისტი. პულიცერის პრემიის სამგზის ლაურეატი (1919, 1940, 1951). შვედი ემიგრანტების შვილი. ესპანეთ-ამერიკის ომის მიმდინარეობისას მსახურობდა არმიაში. 1910—1912 წლებში ამერიკის სოციალისტური პარტიის წევრი და მილუოკის მერის მოადგილე იყო. 1913 წელს დასახლდა ჩიკაგოში.

## რესურსები ინტერნეტში
* კარლ სანდბერგის ნაშრომები პროექტ გუტენბერგზე
* კარლ სანდბერგის ნაშრომები Internet Archive-ზე

## სქოლიო
კატეგორია:ამერიკელი პოეტები
კატეგორია:ამერიკელი მწერლები
კატეგორია:ამერიკელი ისტორიკოსები
კატეგორია:პულიცერის პრემიის ლაურეატები
კატეგორია:დაბადებული 1878
კატეგორია:გარდაცვლილი 1967
კატეგორია:მწერლები ანბანის მიხედვით
ტაილანდის დროშა

**ტაილანდის დროშა** — წარმოადგენს ხუთ ჰორიზონტალურ ზოლს, ფერების შემდეგი თანამიმდევრობით: წითელი, თეთრი, ლურჯი, თეთრი, წითელი.
შუა ლურჯი ზოლი ორჯერ უფრო ფართოა, ვიდრე დანარჩენი ზოლები. სამი ფერი: წითელი-თეთრი-ლურჯი სიმბოლოა ერი-სარწმუნოება-მეფე, რომელიც არის ტაილანდის არაოფიციალური დევიზი. დროშა მიიღეს 1917 წლის 28 სექტემბერს. დროშის ტაილანდური სახელია — ธงไตรรงค์ (ტონგ ტრაირონგ), რაც ნიშნავს სამფერიან დროშას.

სიამის პირველი დროშა იყო წითელი ქსოვილი, პირველად გამოჩნდა სიამის მეფის ნარაის (1656-1688 წლებში) დროს. ზოგიერთი წყაროს მიხედვით, წითელ დროშაზე დროთა განმავლობაში ისახებოდა სხვადასხვა სიმბოლოები: თეთრი ჩაკრა, თეთრი სპილო ჩაკრის შიგნით ან მზე თეთრ დისკზე.

ოფიციალურად პირველი დროშა მიიღო მეფე მონგუტომმა (რამა IV-მ), მასზე გამოსახული იყო თეთრი სპილო (სამეფო სიმბოლო) წითელ ფონზე, მას შემდეგ, რაც გაირკვა, რომ ერთფერიანი დროშა არ იყო მისაღები დიპლომატიურ მიზნებში, დროშა შეცვალეს.

1916 წელს მიიღეს პირველი დროშა თანამედროვე დროშის პროტოტიპის, მხოლოდ შუა დიდი ზოლი იყო წითელი ფერის.

საინტერესოა, რომ კოსტა-რიკის დროშა იგივე სახისაა, როგორიც ტაილანდის დროშა, ოღონდ საპირისპირო ფერების თანამიმდვრობით.

## სამხედრო-საზღვაო დროშა 
სამხედრო-საზღვაო დროშა მიიღეს 1917 წელს.

## საზღვაო დროშა 
საზღვაო დროშა მიიღეს 1917 წელს.

## რესურსები ინტერნეტში
* Royal Flags (Thailand)
* Siam Flag museum  (Thai only)
* Historical thai flag

## სქოლიო
კატეგორია:ტაილანდის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
Marvel-ის კინოსამყარო

**Marvel-ის კინოსამყარო** () — ამერიკული მედია ფრენჩაიზი და გამოგონილი სამყარო მარველის კომიქსების სუპერგმირების შესახებ. სამყარო ძირითადად ასოცირდება Marvel Studios-ის მიერ დამოუკიდებლად გადაღებულ ფილმებთან, თუმცა ასევე მოიცავს კომიქსებს, მოკლემეტრაჟიან ფილმებსა და სატელევიზიო სერიალებს. ფიქციური სამყარო, ისევე როგორც მარველის სამყარო კომიქსებში, ჩამოყალიბდა სხვადასხვა ისტორიებისა და პერსონაჟების გადაკვეთით. კლარკ გრეგი ფილ კოლსონის როლში ფრენჩაიზის ყველაზე მეტ ნაწარმოებში გამოჩნდა.

სამყაროს პირველი ფილმი, რკინის კაცი, 2008 წელს გამოვიდა, რითაც დაიწყო ფილმების პირველი ფაზა, რომელიც 2012 წელს დასრულდა მისი პერსონაჟების გადამკვეთი ფილმით, შურისმაძიებლები. მეორე ფაზა დაიწყო 2013 წელს რკინის კაცი 3-ით და დასრულდა 2015 წელს ადამიანი-ჭიანჭველათი. მარველმა მესამე ფაზა დაიწყო 2016 წელს ფილმით კაპიტანი ამერიკა: სამოქალაქო ომი. Marvel Television-მა ასევე განავრცო ფრენჩაიზი „პატარა ეკრანზე“ ტელესერიალებით ABC-სა და Netflix-ზე. მარველის კინოსამყარო ასევე მოიცავს დაკავშირებულ კომიქსების სერიასა და Marvel One-Shots მოკლემეტრაჟიანი ფილმების სერიას.

ფრენჩაიზი გამოირჩევა სხვა და სხვა მედიის ნაწარმოებების წარმატებული გაერთიანებით საზიარო სამყაროში, თუმცა კრიტიკოსების აზრით ზოგიერთი ფილმი თუ სერიალი ამის გამო დაზარალდა. მისი გავლენით სხვა სტუდიებმა სცადეს კომიქსების პერსონაჟების საერთო სამყაროების შექმნა.

## ფილმები 
## ტელესერიალები
## Marvel Studios-ის სპეციალური სატელევიზიო გამოშვებები
### მეოთხე ფაზა
### მეექვსე ფაზა
## მოკლემეტრაჟიანი ფილმები და სერიალები 
### Marvel One-Shots 
### პიტერის საქმეების სია 
„პიტერის საქმეების სია“ () არის მოკლემეტრაჟიანი ფილმი, რომელშიც ნაჩვენები არის ფილმიდან  „*სპაიდერმენი: სახლიდან შორს*“ *ა*მოჭრილები სცენები, სადან პიტერ პარკერი მოგზაურობის წინ სხვადასხვა საქმეებს აგვარებს. ფილმი გამივიდა 2019 წლის 1 ოტობმერს, „*სპაიდერმენი: სახლიდან შორს*“ Blu-Ray რელიზთან ერთად.

### მე ვარ გრუტი 
## ვებ-სერიალები 
## დოკუმენტური სერიალები
### Marvel Studios: ლეგენდები 
### Marvel Studios: საერთო კრება 
## ქრონოლოგია
მეხუთე ფაზის ტელესერიალ *საიდუმლო შემოსევის* და ფილმ *მარველების* დროისთვის „აწყმოს“ სცენები ვითარდება 2016 წელს. ამ ცხრილში წარმოდგენილია კინოსამყაროს მედია, შექმნილი Marvel Studios-ის და Marvel Television-ის მიერ. *ლოკი* და  *რა იქნებოდა თუ...?* ამ სიაში შეტანილი არ არის, ვინაიდნა ორივე ვითარდება ძირითადი ქრონოლოგიის ფარგლებს გარეთ. *ღამის მაქცია* ასევე არ არის შეტანილი, ვინაიდან კიმოსამყაროს ქრონოლოგიაში მისთვის ადგილის შერჩევა რთულია. Disney+-ზე წარმოდგენილია ოფიციალური ქრონოლოგია, რომლის თანახმად ამ სერიალების პირველი სეზონები მოქცეულია ფილმის *შურისმაძიებლები: დასასრული* და სერიალ *ვანდავიჟენის* შუალედში. ამავე წყაროს თანახმად, მათი მეორე სეზონები ვითარდება *მარველის* შემდეგ, ხოლო *ღამის მაქციის* — ფილმის *თორი: სიყვარული და ქუხილი* შემდეგ.

## რესურსები ინტერნეტში 
* Marvel-ის კინოსამყაროს ვიკი
* Marvel-ის კინოსამყაროს ქრონოლოგია

## სქოლიო 
კატეგორია:Marvel Studios
კატეგორია:ამერიკული ფილმების სერიები
თორი: ბნელი სამყარო

**„თორი: ბნელი სამყარო“** — 2013 წლის ამერიკული სუპერგმირული ფილმი მარველის კომიქსების პერსონაჟის თორის შესახებ. ფილმი  შექმნა Marvel Studios-მა, მისი დისტრიბუცია კი მოახდინა Walt Disney Studios Motion Pictures-მა. ის არის 2011 წლის ფილმის, „თორის“, გაგრძელება, საერთო ჯამში კი მერვე ფილმი Marvel-ის კინოსამყაროში. ფილმი გადაიღო რეჟისორმა ალან ტეილორმა კრისტოფერ მარკუსის & სტივენ მაკ-ფილის და კრისტოფერ იოსტის სცენარის მიხედვით. ფილმში მონაწილეობენ კრის ჰემსვორთი, ნატალი პორტმანი, ტომ ჰიდლსტონი, ენტონი ჰოპკინზი, სტელან სკარსგარდი, იდრის ელბა, კრისტოფერ ეკლსტონი, ედიუალეი ეკინუ-აგბაჯეი, კეტ დენინგსი, რეი სტივენსონი, ზაქარი ლევი, ტადანობუ ასანო, ჯეიმი ალეგზანდერი და რენე რუსო. ფილმი მოგვითხრობს თორის შესახებ, რომელიც ლოკისთან ერთად ცდილობს ცხრა სამყარო გადაარჩინოს ბნელი ელფებისაგან, რომელთაც მალეკითი მეთაურობს.

„თორი: ბნელი სამყაროს“ განვითარება 2011 წლის აპრილში დაიწყო. ის მეორეა მარველის კინოსამყაროს მეორე ფაზის ფილმებს შორის, რომლებიც შურისმაძიებლების შემდგომ ვითარდება. 2011 წლის ივლისში „თორის“ რეჟისორმა კენეთ ბრანამ პროექტი დატოვა და მომავალი წლის იანვარში ის ალან ტეილორმა ჩაანაცვლა. გადაღებები დაიწყო 2012 წლის სექტემბერში სარის საგრაფოში, შემდეგ კი ასევე მიმდინარეობდა ისლანდიასა და ლონდონში 2012 წლის დეკემბრამდე. ფილმი გადაღების შემდეგ კონვერტირდა 3D ფორმატში.

სურათის პრემიერა შედგა ლონდონში, Odeon Leicester Square-ში 2013 წლის 22 ოქტომბერს. მსოფლიოს უმეტეს ქვეყნებში ის კინოთეატრებში გამოვიდა 30 ოქტომბერს, აშშ-ში კი 8 ნოემბერს. ფილმმა დაიმსახურა შერეული შეფასებები, თუმცა მისმა შემოსავალმა $644 მილიონი შეადგინა. მესამე ნაწილი, „თორი: რაგნაროკი“, გამოვა 2017 წლის 3 ნოემბერს.

## რესურსები ინტერნეტში 
* ოფიციალური საიტი 
* 
* 
* 

## სქოლიო 
კატეგორია:ამერიკული ფილმები
კატეგორია:2013 წლის ფილმები
კატეგორია:Marvel-ის კინოსამყაროს ფილმები
ნენსი აჯრამი

**ნენსი ნაბილ აჯრამი** (), ცნობილია როგორც **ნენსი აჯრამი** () — ლიბანელი მომღერალი, არაბული სამყაროს ერთ-ერთი ყველაზე წარმატებული პოპ-მომღერალი, World Music Awards-ის მიხედვით ყველაზე წარმატებული მომღერალი ახლო აღმოსავლეთში (2008), წლების განმავლობაში იყო კოკა-კოლასა და სონი ერიქსონის სახე არაბულ სამყაროსა და მთელს დიდ აღმოსავლეთში. დაიბადა ბეირუთში მარონიტთა ოჯახში.

## რესურსები ინტერნეტში
* 
* 
* 
* 

კატეგორია:ლიბანელი მომღერლები
კატეგორია:ლიბანელი მუსიკოსები
კატეგორია:არაბი მუსიკოსები
კატეგორია:დაბადებული 1986
კატეგორია:ცოცხალი ადამიანები
კატეგორია:ბეირუთში დაბადებულები
მსოფლიო საფეხბურთო ჩემპიონატი 2002: ჯგუფი D

**მსოფლიო საფეხბურთო ჩემპიონატი 2002: ჯგუფი D** — მუნდიალი 2002-ის ერთ-ერთი ჯგუფი. ჯგუფის მთავარი მოულოდნელობები იყო პორტუგალიის ნაკრების დამარცხება აშშ-სა და კორეის ნაკრებებთან. სწორედ ეს ორი გუნდი გავიდა შემდეგ ეტაპზე. პორტუგალიას კი პოლონეთთან გამარჯვებამ მხოლოდ მესამე ადგილი არგუნა.

## ცხრილი
|}

## სამხრეთ კორეა vs პოლონეთი
|
|valign="top" width="50%"|

|}

## აშშ vs პორტუგალია
|
|valign="top" width="50%"|

|}

## სამხრეთ კორეა vs აშშ
|
|valign="top" width="50%"|

|}

## პორტუგალია vs პოლონეთი
|
|valign="top" width="50%"|

|}

## პორტუგალია vs სამხრეთ კორეა
|
|valign="top" width="50%"|

|}

## პოლონეთი vs აშშ
|
|valign="top" width="50%"|

|}

## რესურსები ინტერნეტში
* შედეგები
მაფინგა

**მაფინგა** () — ყველაზე უფრო მაღალი წერტილია მაფინგა-ჰილზის მთიანეთის ქედზე, ზამბია-მალავის სახელმწიფო საზღვარზე. იგი მდებარეობს ზღვის დონიდან 2339 მეტრ სიმაღლეზე, რის გამოც ყველაზე მაღალი მთაა ზამბიაში. მაფინგას მთასთან მიღწევა ყველაზე უფრო ადვილია მალავის ქალაქ ჩისენგადან.

2014 წელს მთაზე სიმაღლის გასაზომად ავიდა ინტერნაციონალური გუნდი დიდი ბრიტანეთიდან, მალავიდან და ლიეტუვიდან, რის შემდეგაც დადგინდა, რომ იგი ცოტათი უფრო მაღალია, ვიდრე 2337 მეტრიანი სამხრეთი მაფინგას მთა, რომელიც კიდევ ერთი მთაა მაფინგა ჰილზის მთიანეთის წყალგამყოფზე. ამის დასადასტურებლად სავარაუდოდ ჩასატარებელია კიდევ უფრო ზუსტი კვლევები. ორივე მწვერვალი მდებარეობს მაფინგას ქედზე, რომლის მასივიც შედგება კვარციტებისაგან, ფილიტებისაგან და დანალექი წარმოშობის მინდვრის შპატების ქვიშაქვებისაგან. ზამბიის ერთ-ერთი დიდი მდინარე ლუანგვის სათავე მაფინგა ჰილზის მთიანეთის დასავლეთის მხრიდან იწყება.

## სქოლიო
კატეგორია:ზამბიის მთები
კატეგორია:მალავის მთები
თეოდოტ I (კონსტანტინოპოლის პატრიარქი)

**პატრიარქი თეოდოტ I მელისინოს-კასიტერა** () — კონსტანტინოპოლის პატრიარქი 815-821 წლებში.  

თეოდოტი წარმოშობით მელისინების გვარიდან იყო და ენათესავებოდა ხატმებრძოლ იმპერატორს კონსტანტინე V კოპრონიმს. პატრიარქის ტახტზე ასვლამდე ლეიბგვარდიის მეთაური იყო.  

თეოდოტი პატრიარქი გახდა ხატმებრძოლთა მეორე კრების შემდეგ, რომელიც 815 წელს მოიწვია იმპერატორმა ლეონ V-მ, მეშვიდე საეკლესიო კრების გადაწყვეტილებათა შეცვლის საბაბით. თეოდოტს არ ჰქონდა არანაირი საღვთისმეტყველო განათლება. გიორგი ამარტოლის სიტყვებით იგი იყო გაუნათლებელი და „თევზივით მუნჯი“.

## ლიტერატურა
* *The Oxford Dictionary of Byzantium*, Oxford University Press, 1991.
* J.B. Bury, *A History of the Eastern Roman Empire from the Fall of Irene to the Accession of Basil I (A.D. 802&ndash;867)*, London, 1912.

## სქოლიო
კატეგორია:კონსტანტინოპოლის პატრიარქები
კატეგორია:ხატმებრძოლები
ალდე კაკაბაძე

**ალდე კაკაბაძე** (დ. 18 ოქტომბერი, 1932, თბილისი — გ. 31 იანვარი, 2016) —  ქართველი   მხატვარ-კერამიკოსი. საქართველოს სსრ დამსახურებული მხატვარი (1976). საქართველოს სსრ სახალხო მხატვარი (1987). ღირსების ორდენის კავალერი.

დაამთავრა თბილისის სამხატვრო აკადემია, 1964 წლიდან პედაგოგიურ მოღვაწეობას ეწეოდა იქვე. კაკაბაძის შემოქმედებისათვის დამახასიათებელია მაღალი პროფესიონალური ოსტატობა, მასალის, კოლორიტის, პროპორციების ფაქიზი შეგრძნება, მკაფიოდ გამოსახული ეროვნულობა, პოეტურობა. ნამუშევრები:„საქორწილო დოქი“ (1966, სსრკ მხატვართა კავშირი), „ხევსური ქალის პორტრეტი“ (1977, საქართველოს სურათების გალერეა), „ჩიტებიანი დოქი“ (1973, სსრკ მხატვართა კავშირი) და სხვა.

## ლიტერატურა
* ვინ ვინაა საქართველოში, ქართული ბიოგრაფიული ცნობარი,  თბ., 1998-1999, გვ. 165
* წიგნი ღირსებისა, ტ. 3, თბ., 2001, გვ. 281

## რესურსები ინტერნეტში
კატეგორია:ქართველი კერამიკოსები
კატეგორია:დაბადებული   18 ოქტომბერი
კატეგორია:დაბადებული  1932
კატეგორია:გარდაცვლილი 31 იანვარი
კატეგორია:გარდაცვლილი 2016
კატეგორია:თბილისში დაბადებულები
ა
კატეგორია:საქართველოს სსრ-ის სახალხო მხატვრები
კატეგორია:საქართველოს სსრ-ის დამსახურებული მხატვრები
კატეგორია:საქართველოს ღირსების ორდენის კავალრები
კაკასხიდის მღვიმე

**კაკასხიდის მღვიმე** — კარსტული მღვიმე საქართველოში, ბაღდათის მუნიციპალიტეტის სოფელ კაკასხიდის მიდამოებში. მდებარეობს სოფელ კაკასხიდის სამხრეთით, მდინარე ხანისწყლის მარცხენა მხარეს, ზღვის დონიდან 600 მეტრზე. მღვიმის მახლობლად მდინარე ხანისწყალზე დღემდე ფუნქციონირებს, საფრანგეთში XIX საუკუნეში გუსტავ ეიფელის ქარხანაში ჩამოსხმული რკინის საავტომობილო ხიდი, რომელიც „ზეკრის ხეობას“ ბაღდათის სოფლებთან აკავშირებს.

## მღვიმის აღმოჩენა
კაკასხიდის მღვიმე დაფიქსირებულია თსუ-ის ექსპედიციის მიერ, რომლის შემადგენლობაშიც იყვნენ ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმტყველო მეცნიერებათა ფაკულტეტის გეოგრაფიის დეპარტამენტის ასისტენტ პროფესორი გიორგი დვალაშვილი (ექსპედიციის ხელმძღვანელი), თსუ-ს მაგისტრანტი მერი გუგეშაშვილი და თსუ-ს ვახუშტი ბაგრატიონის გეოგრაფიის ინსტიტუტის სპელეოლოგები: გეოგრაფიის დოქტორი ზაზა ლეჟავა და ლაბორანტი გიორგი ჩართოლანი. ექსპედიციაში აგრეთვე მონაწილეობდნენ ბაღდათის ტურიზმისა და კურორტების განვითარების ცენტრის მენეჯერი გოჩა ხორავა და ბაღდათის საკრებულოს ინფრასტრუქტურის კომისიის თავმჯდომარე მამუკა გორგოძე.

## რესურსები ინტერნეტში
*ბაღდათის მუნიციპალიტეტში კარსტული მღვიმე აღმოაჩინეს

კატეგორია:ბაღდათის მუნიციპალიტეტის მღვიმეები
დაგისთე

**დაგისთე** — ბიზანტიელი სარდალი (VI საუკუნე). 549 წელს იუსტინიანე I-მა დაგისთე 7 000 ბიზანტიელ და 1 000 ჭან მეომართან ერთად გაგზავნა ეგრისში (ლაზიკაში) ლაზების დასახმარებლად და ირანელების წინააღმდეგ საბრძოლველად. დაგისთემ ალყა შემოარტყა ეგრისის ციხე-ქალაქ პეტრას (ციხისძირი), მაგრამ ვერ გამოიყენა ხელსაყრელი პირობები პეტრას ასაღებად. როგორც კი იქ ირანელთა სარდლის მერმეროეს ჯარი გამოჩნდა, ალყა მოხსნა და იქაურობას გაეცალა. შემდეგ ეგრისის მეფე გუბაზ II-თან ერთად გაილაშქრა მერმეროეს ჯარის წინააღმდეგ და გაიმარჯვა. ეგრისელებმა პეტრას ალყის მოხსნის გამო დაგისთეს ღალატსა და დაუდევრობაში დასდეს ბრალი და კეისართან დაასმინეს. 550 წელს იუსტინიანემ დაგისთე ციხეში ჩასვა.

## იხილეთ აგრეთვე
* პეტრის ბრძოლები

## ლიტერატურა
კატეგორია:ბიზანტიელი მხედართმთავრები
კატეგორია:ეგრისის დიდი ომის მონაწილეები
იოჰან ფონლანთენი

**იოჰან ფონლანთენი** (; დ. 1 თებერვალი, 1986, სანტა-მარტა) — კოლუმბიაში დაბადებული შვეიცარიელი ფეხბურთელი. ის ყველაზე ახალგაზრდა ფეხბურთელია, რომელმაც ევროპის საფეხბურთო ჩემპიონატებზე გოლის გატანა შეძლო. მან ევრო 2004-ზე გოლი 18 წლისამ და 141 დღისამ გაიტანა საფრანგეთის ნაკრების კარში. მან გააუმჯობესა რომელიც სულ რაღაც ოთხი დღით ადრე უეინ რუნის მიერ დამყარებული რეკორდი. 

## რესურსები ინტერნეტში
* www.psvweb.nl profile  

## სქოლიო
კატეგორია:დაბადებული 1986
კატეგორია:შვეიცარიელი ფეხბურთელები
კატეგორია:დაბადებული 1 თებერვალი
კატეგორია:ცოცხალი ადამიანები
მსოფლიო საფეხბურთო ჩემპიონატი 1994: ჯგუფი C

**მსოფლიო საფეხბურთო ჩემპიონატი 1994: ჯგუფი C** — მუნდიალი 1994-ის ერთ-ერთი ჯგუფი. თამაშები გაიმართა 17-27 ივნისს. ჯგუფში გაიმარჯვა მოქმედმა ჩემპიონმა, გერმანიის ნაკრებმა. 

## Germany vs Bolivia
|
|valign="top" width="50%"|

|}

## ესპანეთი vs სამხრეთ კორეა
|
|valign="top" width="50%"|

|}

## გერმანია vs ესპანეთი
|
|valign="top" width="50%"|

|}

## South Korea vs Bolivia
|
|valign="top" width="50%"|

|}

## ბოლიvვია s ესპანეთი
|
|valign="top" width="50%"|

|}

## გერმანია vs სამხრეთი კორეა 
|
|valign="top" width="50%"|

|}

## რესურსები ინტერნეტში
*
*

C
პროსეკი (პრაღის მეტრო)

**პროსეკი** () — პრაღის მეტროპოლიტენის სადგური. მდებარეობს C ხაზზე და შედგება 2 ბაქნისაგან. სადგური გაიხსნა 2008 წელს.

## რესურსები ინტერნეტში
*პრაღის მეტროპოლიტენის საიტი 

კატეგორია:პრაღის მეტროსადგურები
უეფა-ს ჩემპიონთა ლიგა 2008-2009

უეფა-ს ჩემპიონთა ლიგის 2008-2009 წლების სეზონის გათამაშება — რიგით 54-ე ევროპის საუკეთესო კლუბებს შორის და რიგით მე-17 ჩემპიონთა ლიგის ფორმატით. ფინალი ჩატარდა 2009 წლის 27 მაისს, სტადიო ოლიმპიკოზე (ქ. რომი, იტალია). ეს იყო მერვე ფინალი იტალიაში და მეოთხე ფინალი ამ სტადიონზე. აღნიშნულ მატჩში ერთმანეთს დაუპირისპირდნენ მოქმედი ჩემპიონი „მანჩესტერ იუნაიტედი“ და „ბარსელონა“, რომელსაც ჩემპიონთა ლიგა ბოლოს 2006 წელს ჰქონდა მოგებული. შეხვედრა ესპანელების გამარჯვებით დასრულდა, ანგარიშით 2-0. გოლები სამუელ ეტოომ და ლიონელ მესიმ გაიტანეს. ამ გამარჯვებით „ბარსელონამ“ ე.წ. ტრებლი შეასრულა, რაც სამივე ტურნირის (ჩემპიონატი, თასი, ჩემპიონთა ლიგა) მოგებას ნიშნავს, რომელზეც კლუბი გამოდის. ტურნირის დებიუტანტები იყვნენ „ანორთოსისი“ (კვიპროსი), „ბატე“ (ბელარუსი), „კლუჟი“ (რუმინეთი) და „ზენიტი“ (რუსეთი). 

## გუნდები
**ჯგუფური ეტაპი**

**მესამე საკვალიფიკაციო ეტაპი**

**მეორე საკვალიფიკაციო ეტაპი**

**პირველი საკვალიფიკაციო ეტაპი**

## მატჩების განრიგი
## საკვალიფიკაციო ეტაპი
### პირველი საკვალიფიკაციო ეტაპი
|}

### მეორე საკვალიფიკაციო ეტაპი
|}

### მესამე საკვალიფიაკციო ეტაპი
|}

## ჯგუფური ეტაპი
### ჯგუფი A 
|

|}

### ჯგუფი B
|

|}

### ჯგუფი C
|

|}

### ჯგუფი D
|

|}

### ჯგუფი E
|

|}

### ჯგუფი F
|

|}

### ჯგუფი G
|

|}

### ჯგუფი H
|

|}

## პლეი-ოფი
### მერვედფინალი
|}

### მეოთხედფინალი
|}

### ნახევარფინალი
|}

### ფინალი
## რესურსები ინტერნეტში
უეფა-ს ჩემპიონთა ლიგა 2008-2009

2008-2009
კატეგორია:2008 წელი ფეხბურთში
კატეგორია:2009 წელი ფეხბურთში
იუნესკოს მსოფლიო მემკვიდრეობის ძეგლები ტაილანდში

2015 წლის მონაცემებით ტაილანდში **იუნესკოს მსოფლიო მემკვიდრეობის** 5 ძეგლია, ხოლო ორი მათგანი კანდიდატების სიაშია.

## სტატისტიკა
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 1079 ძეგლია შეტანილი, მათ შორის 0,5 % ტაილანდის ძეგლებია.
  
ტაილანდის მსოფლიო მემკვიდრეობის 5 ძეგლიდან:
* 3 კულტურული ობიექტია
* 2 ბუნების ძეგლი.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

## კანდიდატები 
2014 წელს იუნსკოს საცდელ სიაში დაამატეს  2 ძეგლი ტაილანდიდან.

## ობიექტების გეოგრაფიული მდებარეობა 
## რესურსები ინტერნეტში
* იუნესკოს ოფიციალური საიტი. ტაილანდის მსოფლიო მემკვიდრეობის ძეგლები

კატეგორია:მსოფლიო მემკვიდრეობის ძეგლები ტაილანდში
კატეგორია:იუნესკოს მსოფლიო მემკვიდრეობა
ტაილანდის გერბი

**ტაილანდის გერბი** () — ტაილანდის ეროვნული ემბლემა (ეროვნული სიმბოლო) — გარუდა, ბუდისტური და ინდუისტური მითოლოგიის ფიგურა. ტაილანდში გარუდა ასევე არის სამეფო ოჯახის და ძალაუფლების სიმბოლო. მითოლოგიის თანახმად, გარუდა ნახევრად ადამიანის და ნახევრად ფრინველის ჰიბრიდია.

გარუდა ასევე არის ინდონეზიის და ულან-ბატორის გერბზე.

## რესურსები ინტერნეტში
*Thailand - ราชอาณาจักรไทย
*Garuda : Symbol of Thai monarchs

## სქოლიო
კატეგორია:ტაილანდის ეროვნული სიმბოლოები
კატეგორია:გერბები ანბანის მიხედვით
ჰუაიჰახენგის ველური ბუნების ნაკრძალი

**ჰუაიჰახენგის ველური ბუნების ნაკრძალი** () — დაცული ტერიტორია ტაილანდის დასავლეთ ნაწილში. მდებარეობს კანჩანაბურის, ტაკისა და უტჰაიტჰანგის პროვინციების ტერიტორიაზე. უჭირავს 257 464 ჰა ფართობი. 

დაცული ტერიტორია თავდაპირველად მცირე ფართობზე შეიქმნა 1972 წლის 4 სექტემბერს, ხოლო მოგვიანებით ორჯერ გაფართოვდა: 1986 წლის 21 მაისს და 1992 წლის 30 დეკემბერს.  1991 წელს ველური ბუნების ნაკრძალი შეიტანეს იუნესკოს მსოფლიო მემკვიდრეობის ძეგლების სიაში ტჰუნგიაის ველური ბუნების ნაკრძალთან ერთად.

## იხილეთ აგრეთვე
* იუნესკოს მსოფლიო მემკვიდრეობის ძეგლები ტაილანდში
* ტჰუნგიაის ველური ბუნების ნაკრძალი

## რესურსები ინტერნეტში
* ჰუაიჰახენგის ველური ბუნების ნაკრძალი იუნესკოს ოფიციალურ საიტზე

კატეგორია:მსოფლიო მემკვიდრეობის ძეგლები ტაილანდში
ლარი პეიჯი

**ლორენს** „**ლარი**“ **პეიჯი** (დ. 26 მარტი, 1973) — ამერიკელი კომპიუტერული მეცნიერი და ანტრეპრენიორი, რომელმაც დააარსა Google სერგეი ბრინთან ერთად,  ახლა კი Google-ის მშობელი კომპანიის Alphabet Inc.-ის გენერალური დირექტორია. პეიჯმა შექმნა PageRank, Google-ის ყველაზე ცნობილი საძიებო ალგორითმი. პეიჯმა თავდაპირველად Google-ის გენერალური დირექტორის პოზიცია ერიკ შმიდტს დაუთმო 2001 წლის აგვისტოში, თუმცა 2011 წლის აპრილში კვლავ დაიკავა თანამდებობა. 2015 წლის ივლისში კი, Google-ის რეორგანიზების შედეგად, ის კვლავ გადადგა და სანაცვლოდ Alphabet-ის გენერალური დირექტორი გახდა, რომლის ქვეშაც გაერთიანდა Google-ის აქტივები. ამ მოქმედებით მან Google-ის ძირითადი პროდუქტებისა და მომსახურებების განვითარება სუნდარ პიჩაის ჩააბარა, თავად კი მნიშვნელოვანი ტექნოლოგიური მიღწევების ხელშეწყობას გეგმავს.

პეიჯი X Prize Foundation-ის დირექტორთა საბჭოს წევრია და ინჟინერიის ეროვნულ აკადემიაში აირჩიეს 2004 წელს. 2004 წელს მიიღო მარკონის პრიზი.

## სქოლიო 
კატეგორია:დაბადებული 26 მარტი
კატეგორია:დაბადებული 1973
კატეგორია:Google-ის თანამშრომლები
კატეგორია:ამერიკელი მილიარდერები
კატეგორია:ცოცხალი ადამიანები
დენთი

მინიატიურა|დენთი სხვადასხვა ფორმით
**დენთი** — მტყორცნი თვისებების მქონე ფეთქებადი ნივთიერება. დენთის წვა განპირობებულია სითბოს გადაცემით შრიდან შრეზე და მდგრადია გარე წნევის ფართო ინტერვალში (1—10⁴ კგძ/სმ²). განასხვავებენ დენთის ორ სახეობას: *უკვამლო* და *ნარევიან* (შედგება საწვავისა და დამჟანგველისაგან) დენთს. ნარევიანი დენთის ერთ-ერთი სახეა *კვამლიანი ანუ შავი დენთი*. შავი დენთი გოგირდის (10%), ხის ნახშირის (15%) და კალიუმის გვარჯილის (75%) მექანიკის ნარევია. ვარაუდობენ, რომ იგი პირველად ჩინეთში მიიღეს, საიდანაც შემდეგ დასავლეთში გავრცელდა XIII საუკუნეში, შავ დენთთან არის უშუალოდ დაკავშირებული არტილერიის განვითარება.  მას იყენებენ ცეცხლგამთარი (ბიკფორდის) ზონრის დასამზადებლად, სანადირო თოფების ვაზნებში, სამთო სამუშაოებზე  და  სხვა სამხედრო საქმეში შავი დენთი *უკვამლო* დენთმა შეცვალა.

უკვამლო დენთი, რომლის ძირითადი კომპონენტია ნიტროცელულოზი, იყოფა შემდეგ ტიპებად:
**ბალისტიკური* - რომლის შედგენილობაში შედის 50—60% ნიტროგლიცერინი, დიეთილენგლიკოლდინიტრატი ან მათი ნარევი. გარდა ამისა მათ შემადგენლობაში შეყავთ არომატული ნიტრონაერთები, სტაბილიზატორები, აგრეთვე ბაზელინი, ქაფური და სხვა დანამატი, ბალისტიკურ დენთს იყენებენ ძირითადად ცეცხლსასროლ იარაღებში და მყარ რაკეტულ საწვავად;
**კორდიტული* - ნიტროგლიცერინის უკვამლო დენთის ერთ-ერთი სახეობა, რომლის შემადგენლობაშიც შედის 57,64% ნიტროგლიცერინი, 37,23% პიროქსილინი, 5,14% ვაზელინი.
* *პროქსილინური* - რომლის შედგენილობაში შედის 91—96% ნიტროლულოზა, 1,2—5,0% აქროლადი ნაერთები (სპირტი, ეთერი და წყალი), 1,0—1,5% სტაბილიზატორი, 2—6% ფლეგმატიზატორი, 0,2—0,3% გრაფიტი და ალჩამქრობი დანამატები. იყენებენ ძირითადად ცეცხლსასროლ იარაღებში. ეს სახეობები ერთმანეთისაგან განსხვავდებიან წარმოების ტექნოლოგიით. უკვამლო დენთს, შავ დენთთან შედარებით ახასიათებს უფრო მდგრადი წვა და მეტი მუშაობის უნარიანობა.

## ლიტერატურა
კატეგორია:დენთი
ნინო ჩხობაძე

**ნინო ჩხობაძე** (დ. 28 იანვარი 1961, ქუთაისი) — ქართველი ბიოლოგი და სახელმწიფო მოღვაწე.

## ბიოგრაფია
1978 - 1980 წლებში იყო ქუთაისის N4 პოლიკლინიკის სანიტარი; 1984 - 1985 წლებში პედაგოგიური ინსტიტუტის კომკავშირის კომიტეტის მდივნის მოადგილე; 1985 - 1888 წლებში მდივანი; 1991 წელს თბილისის სახელმწიფო უნივერსიტეტის ბიოლოგიის ფაკულტეტის ეკოლოგიის კათედრის უფროსი ლაბორანტი; 1993 - 1995 წლებში იყო საქართველოს რესპუბლიკის გარემოსა და ბუნებრივი რესურსების დაცვის მინისტრის მოადგილე; 1995 წლის 21 დეკემბრიდან - 2004 წლის 17 თებერვლამდე არჩეულ იქნა საქართველოს რესპუბლიკის გარემოსა და ბუნებრივი რესურსების დაცვის მინისტრის თანამდებობაზე.

## ორგანიზაციის, ასოციაციის ან ჯგუფის წევრი
*მწვანეთა მოძრაობის ეკოლოგიური ასოციაცია, სწავლული მდივანი (1989-)
*საქართველოს მწვანეების ცენტრალური საბჭო, წევრი (1995-)
*საქართველოს მწვანეთა დარბაზი, წევრი (1989-)
*საქართველოს მწვანეთა პარტია, წევრი (1994-)

## ლიტერატურა
* ვინ ვინაა საქართველოში: ქართული ბიოგრაფიული ცნობარი. – 1998-1999. - გვ. 378.

## რესურსები ინტერნეტში
კატეგორია:დაბადებული 1961
კატეგორია:ქართველი ბიოლოგები
კატეგორია:ქართველი ქალი პოლიტიკოსები
კატეგორია:დაბადებული 28 იანვარი
ნ
მარკ რიუტე

**მარკ რიუტე** (; დ. 14 თებერვალი, 1967, ჰააგა) — ნიდერლანდელი პოლიტიკოსი. ნატოს გენერალური მდივანი 2024 წლის 1 ოქტომბრიდან. ნიდერლანდების პრემიერ-მინისტრი 2010 წლის 14 ოქტომბრიდან 2024 წლის 2 ივლისამდე. 

2010 წლის 14 ოქტომბერს, მარკ რიუტე დაინიშნა ნიდერლანდების პრემიერ-მინისტრად დედოფალ ბეატრიქსის მიერ.

## რესურსები ინტერნეტში 
* ოფიციალური საიტი 
* პარლამენტის ოფიციალური საიტი 

კატეგორია:დაბადებული 14 თებერვალი
კატეგორია:დაბადებული 1967
კატეგორია:ნიდერლანდელი პოლიტიკოსები
კატეგორია:ნატოს გენერალური მდივნები
კატეგორია:ნიდერლანდების პრემიერ-მინისტრები
კატეგორია:ცოცხალი ადამიანები
სოპოტის თემი (მრავალმნიშვნელოვანი)

საკუთარი სახელი **სოპოტის თემი** შეიძლება აღნიშნავდეს:
* სოპოტის თემი — თემი ბულგარეთში, პლოვდივის ოლქში.
* სოპოტის თემი — თემი სერბეთში, ბელგრადის ოლქში.
GameCube

**GameCube** (, ოფიციალური სახელი Nintendo GameCube, აბრ. NGC, GCN) — ნინტენდოს მიერ გამოშვებული რიგით მეოთხე სახლის ვიდეო თამაშების კონსოლი. თავდაპირველად გამოვიდა იაპონიაში 2001 წლის 14 სექტემბერს, მოგვიანებით, ჩრდილოეთ ამერიკაში — 2001 წლის 18 ნოემბერს; ევროპაში — 2002 წლის 3 მაისს, ხოლო ავსტრალიაში — 2002 წლის 17 მაისს. GameCube არის მეექვსე თაობის კონსოლი და Nintendo 64-ის მემკვიდრე, რომელიც კონკურენციას უწევდა PlayStation 2-სა და Xbox.

GameCube წარმოადგენს ნინტენდოს პირველ სათამაშო კონსოლს, რომელშიც გამოიყენეს ოპტიკური დისკი, როგორც, ძირითადი შენახვის საშუალება. მისი დისკი არის MiniDVD ფორმატის მსგავსი (მცირე ზომის ოპტიკური დისკი), ამის შედეგად,  მას არ შეეძლო სტანდარტული CD და DVD დისკების წაკითხვა. კონსოლს გააჩნდა ონლაინში თამაშის მხარდაჭერა broadbend-ის მეშვეობით და ასევე, უერთდებოდა Game Boy Advance-ს შემაერთებელი კაბელით.

GameCube დადებითად იქნა მიღებული კრიტიკოსების მხრიდან; ის დაახასიათეს, როგორც ფართო პროგრამული ბიბლიოთეკისა და მაღალი ხარისხის თამაშების მქონე კონსოლად, თუმცა, ზოგიერთებმა, გააკრიტიკეს დიზაინისა და შესაძლებლობების ნაკლებობის გამო. მსოფლიოს მასშტაბით, გაყიდული იქნა 21.74 მილიონი ეგზემპლარი. 2007 წელს შეწყდა მისი წარმოება და თამაშებით მხარდაჭერა. GameCube-ის მემკვიდრე არის Nintendo Wii, გამოშვებული 2006 წლის ნოემბერს.

## გალერეა

GameCube-Console-Set.png|Nintendo GameCube
GameCube-Silver-Optional-Set.jpg|GameCube-ის პლატინის გამოცემა
Gamecube-controller-breakdown.jpg|GameCube-ის კონტროლერი
Nintendo_GameCube_memory_card.png|GameCube-ის მეხსიერების ბარათი

## იხილეთ აგრეთვე
*Nintendo DS
*Nintendo Wii
*Game Boy Advance

## რესურსები ინტერნეტში
* Nintendo GameCube ნინტენდოს ამერიკული საიტი
* Nintendo GameCube Wayback Machine-ზე (დაარქივებულია 2008 წელს)
* 

## სქოლიო
კატეგორია:სახლის ვიდეო თამაშების კონსოლები
კატეგორია:Nintendo GameCube
კატეგორია:Power-ის არქიტექტურა
კატეგორია:მეექვსე თაობის ვიდეო თამაშების კონსოლები
კატეგორია:Nintendo-ს კონსოლები
კატეგორია:2001 წელს წარმოდგენილი პროდუქტები
პოსტუმუს კომინიუს აურუნკუსი

**პოსტუმუს კომინიუს აურუნკუსი** () — რომაელი პოლიტიკოსი და სამხედრო მოღვაწე, რომელიც ორჯერ აირჩიეს რომის კონსულის თანამდებობაზე. პირველად ძვ. წ. 501 წელს, მოღვაწეობდა ტიტუს ლარციუს ფლავიუსთან ერთად, მეორე კი ძვ. წ. 493 წელს სპურიუს კასიუს ვისცელინუსთან ერთად.

## რესურსები ინტერნეტში 
* რომის კონსულების სია
* რომის რესპუბლიკი კონსულები
* რომის კონსულები და მათი მმართველობა 
* რომის რესპუბლიკი კონსულების ჩამონათვალი

კატეგორია:რომის რესპუბლიკის კონსულები
კატეგორია:კომინიუსები
კატეგორია:ძვ. წ. VI საუკუნის რომაელები
კატეგორია:ძვ. წ. V საუკუნის რომაელები
კატეგორია:დაბადების წელი უცნობია
Anthems for Doomed Youth

***Anthems for Doomed Youth*** — ინგლისური ინდი-როკ ჯგუფის The Libertines-ის მესამე სტუდიური ალბომი, რომელიც გამოვიდა 2015 წლის 11 სექტემბერს. ალბომის სინგლი „Gunga Din“ გამოვიდა 2015 წლის 2 ივლისს, ხოლო მეორე სინგლი „Glasgow Coma Scale Blues“ — 2015 წლის 20 აგვისტოს.

## სიმღერების სია
## ჩარტები
## სქოლიო 
კატეგორია:2015 წლის ალბომები
კატეგორია:The Libertines-ის ალბომები
ძარღვასოკოსნაირნი

**ძარღვასოკოსნაირნი** () — ბაზიდიუმიანი სოკოების რიგი აგარიკომიცეტების კლასისა. ხშირად ამ რიგში არსებულ ოჯახებს შეცდომით მიაკუთვნებენ -ის ოჯახს . 2008 წლის ზუსტი შეფასებით,  მასში გაერთიანებულია 3 ოჯახი, 18 გვარი და 336 სახეობა.

## სქოლიო
კატეგორია:აგარიკომიცეტები
კატეგორია:ბაზიდიუმიანი სოკოები
ქამიტები

**ქამიტები** — დღეისათვის მოძველბული ტერმინი, რომელიც ლინგვისტიკასა და აფრიკანისტიკაში გამოიყენებოდა ხალხების აღსანიშნავად რომლებიც საუბრობდნენ „ქამიტურ ენებზე“ (თანამედროვე აფრაზიული ენები). სახელწოდება მომდინარეობს ბიბლიის მიხედვით ნოეს სამ შვილთაგან ერთ-ერთის, ქამის სახელიდან.

## ტერმინის წარმოშობა და ინტერპრეტაცია
დაბადების მე-9 თავის მიხედვით, ერთხელ როდესაც ნოე ღვინით დათვრა და სრულიად შიშველმა ჩათვლიმა თავის კარავში, მისმა შვილმა ქამმა იხილა რა მამის სიშიშვლე, გაიქცა თავის ორ ძმასთან ამ ამბის საამბობად. სემმა და იაფეტმა მოიტანეს ტანისამოსი, მიაფარეს მას მხრებზე და ზურგზე და ამით დაფარეს მამის სიშიშვლე, თუმცა ისე რომ არ დაუნახავთ იგი — თავები მიბრუნებული ჰქონდათ. უპატივცემულობის გამო ნოემ დასწყევლა საკუთარი ძე ქამი, ქამის შვილი ქანაანი და სრულიად მათი შთამომავლობა. აქვე იწინასწარმეტყველა, რომ ისინი მომავალში იაფეტისა და სემის მონებად იქცეოდნენ.

ერთ-ერთი ქრისტიანული აპოკრიფული წიგნის, იუბილეების წიგნის მიხედვით, ქამისა და მისი შთამომავლობის დასახლების თავდაპირველი ადგილი მდებარეობდა გიგონას გაღმა, სამხრეთით, ედემის ბაღისგან მარჯვნივ და იქიდან სამხრეთისაკენ.

წარმოდგენა ქამისა და მისი შთამომავლობის შესახებ, პირველად ჩაიწერა ბიბლიაზე დაფუძნებულ ისტორიულ ლეგენდებში, ქრონიკებსა და ტრაქტატებში. შუა საუკუნეების ევროპისთვის ცნობილი იყო მოსაზრება, რომ ქამიტები ცხოვრობდნენ ქანაანის სამხრეთშიც, რაც კარგად აისახა ამ ეპოქის რუკებზე. გამომდინარე იქიდან, რომ ევროპელებს აფრიკელები ქამის შთამომავლებად მიაჩნდათ, ქამის წყევლა და წინასწარმეტყველება რომ მისი ჩამომავლები იაფეტისა და სემის მონები იქნებოდნენ, გამოყენებულ იქნა მათ მიერ შავკანიანთა დამონების ერთ-ერთ იდეოლოგიურ გამართლებად.

## ქამის შთამომავლობა 
ძველი აღთქმის საისტორიო ტრადიციის მიხედვით წარღვნის შემდეგ ქამს ეყოლა 4 ვაჟი.
* ქუში: (ეთიოპიელები, ქუშიტები, შესაძლებელია ჰიმიარიტები და საბეელებიც).
* მიზრაიმი: კოპტები
* ფუტი: ბერბერები
* ქანაანი: პალესტინის ებრაელებამდელი მოსახლეობა

## სქოლიო
კატეგორია:ძველი ხალხები